open-index/open-wikipedia-markdown huggingface dataset:
நழுவு சட்டம்

**நழுவு சட்டம்**, **நழுவு கோல்** அல்லது **ஊர்வு அளவுகோல்** (*slide rule*)  என்பது ஒரு ஒப்புமைக் கணிப்பொறி ஆகும். பெருக்கல், வகுத்தல் செயல்களுக்கும் N ஆம் மூலங்கள், மடக்கைகள், முக்கோணவியல் சார்புகளுக்கும் பயன்படுத்தப்படுகிறது. பொதுவாகக் கூட்டல், கழித்தலுக்குப் பயன்படுத்தப்படுவதில்லை. தோற்றத்தில் சாதாரண அளவுகோலை ஒத்ததாக இருந்தாலும், பொதுவாக நீளத்தை அளக்க, நேர்கோடுகள் வரைய நழுவுகோலானது பயன்படுத்தப்படுவதில்லை.

வேறுபட்ட பலவிதமான வடிவங்களில் இருந்தபோதும் இவைக் கணிதக் கணக்கிடுதலுக்குத் தேவையான அளவுகள் குறிக்கப்பட்ட, நீள அல்லது வட்டவடிவமானதாகவே பொதுவாக அமைந்துள்ளன. பறப்பியல், நிதியியல் போன்ற சிறப்புத்துறைகளுக்குப் பயன்படுத்தப்படும் நழுவுகோல்கள், அந்தந்தத் துறைகளின் கணக்கிடுதலுக்குத் தேவையான அளவுகள்க் கொண்டிருக்கும்.

நேப்பியரின் மடக்கையை அடிப்படையாகக் கொண்டு ஆங்கிலக் கணிதவியலாளர் வில்லியம் ஆட்ரெடும் பிறரும் இணைந்து 17 ஆம் நூற்றாண்டில் நழுவுச் சட்டத்தை மேம்படுத்தினர். பை-கணிப்பானின் வரவுக்குமுன், நழுகோல்தான் அறிவியலிலும் பொறியியலிலும் கணக்கிடுதலுக்கு முக்கியமாகப் பயன்படுத்தப்பட்ட கருவியாகும். 1950களிலும் 1960களிலும் எண்ணிம கணக்கிடும் பொறிகள் அறிமுகமாகிக் கொண்டிருந்தபோதும் நழுவுகோலின் பயன்பாடு தொடர்ந்தது. ஆனால் 1974 இல் அறிவியல் கணிப்பானின் அறிமுகத்திற்குப் பின்னர் இதன் பயன்பாடு பெரும்பாலும் மறைந்து போனது.

## குறிப்புகள்

## வெளி இணைப்புகள்
;General information, history:
*International Slide Rule Museum
*The history, theory and use of the engineering slide rule — By Dr James B. Calvert, University of Denver
*United Kingdom Slide Rule Circle Home Page
*Oughtred Society Slide Rule Home Page — Dedicated to the preservation and history of slide rules
*Rod Lovett's Slide Rules - Comprehensive Aristo site with many search facilities
*Derek's virtual slide rule gallery — Javascript simulations of historical slide rules
*
*
*Reglas de Cálculo — A very big Faber Castell collection
*Collection of slide rules  — French Slide Rules (Graphoplex, Tavernier-Gravet and others)

பகுப்பு:அளவிடும் கருவிகள்
பகுப்பு:கணிதக் கருவிகள்
பகுப்பு:மடக்கைகள்
பகுப்பு:17-ஆம் நூற்றாண்டுக் கண்டுபிடிப்புகள்
அமைடோ அமீன்

**அமைடோ அமீன்கள்** *(Amidoamines)* என்பவை கொழுப்பு அமிலங்கள் மற்றும் ஈரமீன்கள் சேர்ந்து உருவாகும் வேதிச்சேர்மங்கள் ஆகும். கோக்கமிடோபுரொபைல் பெட்டாயின் போன்ற மேற்பரப்புச் செயலிகள் தயாரிக்கும் தொகுப்பு வினைகளில் இடைநிலையாக இச்சேர்மம் உருவாகிறது. இவற்றுள் சிலசேர்மங்கள் உடல் பாதுகாப்புப் பொதுகாப்புப் பொருட்களான சவுக்காரம், முடிக்கழுவிகள் மற்றும் அழகு சாதனப் பொருட்களில் பயன்படுகின்றன. இப்பாக்சி பிசின்களை பதப்படுத்தும் பொருள்களாக அமைடோ அமீன்கள் செயல்படுகின்றன.

கோக்கமிடோபுரொபைல் பெட்டாயினைப் பகுதிப்பொருளாக கொண்ட சேர்மங்களின் ஒவ்வாமை வினைகளுக்கு அமைடோ அமீன்கள்  காரணம் என்று திட்டுச் சோதனை முடிவுகள் தெரிவிக்கின்றன.

## மேற்கோள்கள்

பகுப்பு:அமைடுகள்
பகுப்பு:அமீன்கள்
நுகர்வோர் குறைதீர் மன்றம்

**நுகர்வோர் குறைதீர் மன்றங்கள்**, நுகர்வோர் பாதுகாப்புச் சட்டத்தின் கீழ் தொடங்கப்பட்டன. ஒவ்வொரு மாநிலத்திலும் மாநில அளவிலும், ஒவ்வொரு மாவட்ட அளவிலும் இது போன்ற நீதிமன்றங்கள் அமைந்துள்ளன. பாதிக்கப்பட்டோர் தமது மனுவினை பதிவுத் தபாலில் அனுப்பினால் கூடப்போதுமானது. நீதிமன்றத்திற்கு அவரோ அல்லது அவரது சார்பில் வேறு ஒருவரோ வந்தால் போதும். வழக்கறிஞர்கள் தேவை என்றால் வைத்துக்கொள்ளலாம். நீதிமன்றம் போன்று நீண்ட நடைமுறைகள் ஏதும் இல்லை. எதிர் தரப்பிற்கும் வாய்ப்புகள் அளிக்கப்படுகிறது. குறைந்தபட்ச நீதிமன்ற கட்டணமாக ரூ.100/ ரூபயும், அதிக பட்சமாக ரூ.5000/-ரூபயும் செலுத்த வேண்டும். நுகர்வோர் தான் பாதிக்கப்பட்ட இரண்டு ஆண்டுகளுக்குள் நுகர்வோர் நீதிமன்றத்தில் முறையிட வேண்டும். அகில இந்திய அளவில் உள்ள தேசிய நுகர்வோர் பாதுகாப்பு கவுன்சிலின் தீர்ப்பை எதிர்த்து உச்ச நீதிமன்றத்தில் முறையிடலாம். தீர்ப்பு வழங்கிய 30 நாட்களுக்குள் மேல்முறையீடுகள் செய்யலாம்.

பகுப்பு:இந்திய நீதிமன்றங்கள்
பகுப்பு:நுகர்வு
நில உச்சவரம்புச் சட்டம் (தமிழ்நாடு)

## நில உச்சவரம்பு சட்டம்
தமிழ்நாடு நிலச்சீர்திருத்த (நில உச்சவரம்பு)நிர்ணய சட்டம் 1961 . இச்சட்டம் நடைமுறைக்கு வந்த நாள் 15.2.1970.
*     இதன் படி 5 பேர் கொண்ட குடும்பத்திற்கு 15 தர ஏக்கர்.
*     கூடுதல் உறுப்பினர்களுக்கு 5 ஏக்கர்.
*     மொத்த உச்சவரம்பு 30 ஏக்கர்.
*     பெண்களுக்கு சீதனமாக தர 10 தர ஏக்கர் நிலம் தனியே அனுமதி உண்டு.
*     தமிழகத்தில் ஜென்மம் நிலம்-நீலகிரி மாவட்டம்.
*     பாதாம் நிலம்-கன்னியாகுமாரி.
*     பண்னையாள் நிலம்-தஞ்சாவூர்.
**மதராஸ் குடியானவர்கள் பாதுகாப்புச் சட்டம் தமிழ்நாடு நிலச்சீர்திருத்த (நில உச்சவரம்பு)நிர்ணய சட்டம் 1961**

## சட்டத்திற்கு எதிரான இயக்கங்கள்
அன்றைய காங்கிரஸ் அரசு சட்டப் பேரவையில் அறிமுகப்படுத்திய நில உச்ச வரம்பு திருத்த சட்டமசோதா நிலப்பிரபுக்களை காப்பாற்றும் நோக்கத்துடன் கொண்டு வரப்பட்டதாக குற்றம் சாட்டிய விவசாயிகள் ,  அதனை எதிர்த்து மசோதாவில் திருத்தம் கொண்டுவரக்கோரி பி. சீனிவாசராவ் தலைமையிலான தமிழ்நாடு விவசாயிகள் சங்கம் தமிழகம் முழுவதும் மக்களிடம் கோரிக்கையை கொண்டு செல்ல மாபெரும் பாதயாத்திரையை மேற்கொண்டது.  தமிழ்நாடு விவசாயிகள் சங்கம் அப்போதைய மாநில தலைவராக இருந்த பி.சீனிவாசராவ் தலைமையில் கோவையிலிருந்து ஒரு அணி யும் அப்போதைய பொதுச்செயலாளர் தோழர் மணலி கந்தசாமி தலைமையில் மதுரையி லிருந்து ஒரு அணியுமாக இரண்டு பகுதிகளி லிருந்து சென்னை நோக்கி  நடைப் பயண பிரச்சார இயக்கம் புறப்பட்டது. இரண்டு குழுக்களும் 600 மைல் தூரம் 37 நாட்கள் 50 லட்சத்திற்கும் மேற்பட்ட மக்களிடம் பிரச்சாரம் செய்தனர். 

## மேற்கோள்கள்

பகுப்பு:தமிழ்நாட்டில் சட்டம்
பள்ளிப்பட்டு வாணியம்பாடி

**பள்ளிப்பட்டு** என்னும் ஊராட்சி வேலுார் மாவட்டம் ஆம்புர் சட்டமன்ற தொகுதிக்கு உட்பட்ட பகுதி. வாணியம்பாடி யின் பேருந்து நிலையத்திலிருந்து 3 கி.மீ தொலவில் உள்ளது. பள்ளிப்பட்டு ஊரானது அழகிய ஏரி, பாலாற்று மற்றும் நான்கு பக்கமும் மலைகளாலும் சூழ்ந்த பகுதியாகும்.

பகுப்பு:வேலூர் மாவட்ட ஊராட்சிகள்
சிறந்த தென்னிந்திய நடன இயக்குநருக்கான பிலிம்பேர் விருது

**சிறந்த தென்னிந்திய நடன இயக்குநருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும்.  இவ்விருது தென்னிந்தியத் திரைப்படங்களில் சிறப்பான நடனத்தை இயக்கும் நடன இயக்குநருக்கு வழங்கப்படுகிறது.

## விருது வென்றவர்கள்

## மேற்கோள்கள்

நடன இயக்குநர்
அலுமினியம் பார்மேட்

**அலுமினியம் பார்மேட்** *(Aluminium formate)* என்பது Al(HCOO)3 என்ற மூலக்கூற்று வாய்ப்பாடு கொண்ட பார்மிக் அமிலத்தின் அலுமினிய உப்பு ஆகும். அலுமினியம் சோப்புகளுடன் பார்மிக் அமிலம் வினைபுரிவதன் வழியாக அலுமினியம் பார்மேட்டைத் தயாரிக்கலாம்.

## மேற்கோள்கள்

## உசாத்துணை
*

பகுப்பு:அலுமினியம் சேர்மங்கள்
பகுப்பு:பார்மேட்டுகள்
சாத் எல் காஃபாரா

**சாத் எல்-காஃபாரா** (*Sadd el-Kafara*) , எகிப்து தலைநகர்  கெய்ரோவில் 'காராவி' ஆற்றின் குறுக்கே கட்டப்பட்ட அணையாகும். இந்த அணை பழங்கால எகிப்தியர்களால்  கி.மு 2650 ஆம் ஆண்டு கட்டப்பட்டது. இதுதான் உலகிலேயே மிக தொன்மையான அணையாகும். முழுமையாக கட்டப்படாத இந்த அணை 111 மீ  நீளமும் 14 மீ உயரமும் கொண்டது. அணையின் மையபாகத்தின் அகலம் 32 மீ. இது சுவர்கள் அமைத்து கட்டப்பட்ட அணை அல்ல. ஆற்றின் குறுக்கே 37 அடி உயரமும் அடிப்பகுதி 78 அடி பருமனும் கொண்ட பெரும் கற்கள் 120 அடி இடைவெளி விட்டு பெரும் கற்சுவர்களைப் போல எழுப்பபட்டன. அந்த இடைவெளியின் அடிப்பாகம் 60 ஆயிரம் டன் எடை கொண்ட கூழாங்கற்களால் நிரப்பப்பட்டன. வெறும் கற்களை ஆற்றில் அடுக்கியே இந்த அணை கட்டப்பட்டது. தொல்லியல் ஆய்வுகள் இந்த அணையின் வயது சுமார் 4600 ஆண்டுகள் என்று கணிக்கின்றன. இந்த அணை இன்று இல்லை. அணையின் எச்சங்கள் மட்டுமே மிஞ்சியுள்ளன.

## மேற்கோள்கள்

பகுப்பு:எகிப்திய அணைகள்
பகுப்பு:பண்டைய எகிப்து
பல்லுறுப்புக்கோவை நெடுமுறை வகுத்தல்

இயற்கணிதத்தில், **பல்லுறுப்புக்கோவை நெடுமுறை வகுத்தல்** அல்லது **பல்லுறுப்புக்கோவை நீள்வகுத்தல்** (*polynomial long division*) என்பது ஒரு பல்லுறுப்புக்கோவையை அதன் படிக்குச் சமமான அல்லது குறைந்த படியுடைய மற்றொரு பல்லுறுப்புக்கோவையால் வகுப்பதற்கான படிமுறைத் தீர்வு ஆகும். இது எண்கணிதத்தின் நீள்வகுத்தலின் பொதுமைப்படுத்திய வடிவமாகும். இதன்படி பல்லுறுப்புக்கோவைகளின் வகுத்தலானது, சிறுசிறு எளிய படிகளாகப் பிரிக்கப்பட்டுச் செய்யப்படுகிறது. இந்நீள்வகுத்தலின் குறுக்க வடிவம் தொகுமுறை வகுத்தல் முறை. தொகுமுறை வகுத்தல், நீள்வகுத்தலைவிடக் குறைந்தளவு கணக்கிடுதல்களைக் கொண்ட மேலும் எளிதான முறையாக அமைகிறது.

## எடுத்துக்காட்டுகள்
x^3 - 2x^2 - 4, பல்லுறுப்புக்கோவையை x-3, ஆல் வகுக்கக் கிடைக்கும் ஈவு மற்றும் மீதி காணல்:

:வகுபடுகோவை: x^3 - 2x^2 - 4
:வகுகோவை: x-3,

வகுபடுகோவை பின்வருமாறு எழுதிக்கொள்ளப்படுகிறது:
:x^3 - 2x^2 + 0x - 4.

வழிமுறை:
:
\begin{matrix}
\qquad\qquad\qquad  x^2\\
\qquad\qquad\quad x-3\overline{) x^3 - 2x^2 + 0x - 4}
\end{matrix}
         
:
\begin{matrix}
\qquad\qquad\qquad x^2\\
\qquad\qquad\quad x-3\overline{) x^3 - 2x^2 + 0x - 4}\\
\qquad\;\; x^3 - 3x^2
\end{matrix}


:
\begin{matrix}
\qquad\qquad\qquad x^2\\
\qquad\qquad\quad x-3\overline{) x^3 - 2x^2 + 0x - 4}\\
\qquad\;\; \underline{x^3 - 3x^2}\\
\qquad\qquad\qquad\quad\; +x^2 + 0x
\end{matrix}


:
\begin{matrix}
\,\qquad\qquad\qquad x^2 + x\\
\qquad\quad x-3\overline{) x^3 - 2x^2 + 0x - 4}\\
\;\; \underline{\;\;x^3 - \;\;3x^2}\\
\qquad\qquad\quad\; +x^2 + 0x\\
\qquad\qquad\quad\; \underline{+x^2 - 3x}\\
\qquad\qquad\qquad\qquad\qquad +3x - 4
\end{matrix}


:
\begin{matrix}
\qquad\qquad\qquad\qquad \;\; x^2 + \;x \; + 3\\
\qquad\quad x-3\overline{) x^3 - 2x^2 + 0x - 4}\\
\;\; \underline{\;\;x^3 - \;\;3x^2}\\
\qquad\qquad\quad\; +x^2 + 0x\\
\qquad\qquad\quad\; \underline{+x^2 - 3x}\\
\qquad\qquad\qquad\qquad\qquad +3x - 4\\
\qquad\qquad\qquad\qquad\qquad \underline{+3x - 9}\\
\qquad\qquad\qquad\qquad\qquad\qquad\;\; +5
\end{matrix}


:{x^3 - 2x^2 - 4} = (x-3)\,\underbrace{(x^2 + x + 3)}_{q(x)}  +\underbrace{5}_{r(x)}

## யூக்ளிடிய வகுத்தல்
ஒவ்வொரு பல்லுறுப்புக்கோவைச் சோடி (*A*, *B*) (*B* ≠ 0) க்கும் *A* ஐ *B* ஆல் வகுக்கும்போது,
:A=BQ+R, என்பதை நிறைவு செய்யும்  ஈவு *Q* , மீதி *R* என இரு கோவைகள் கிடைக்கும். இதில் *R*=0 அல்லது (*R*) இன் படி y = x^3 - 12x^2 - 42. வளைகோட்டிற்கு x=1 இல் தொடுகோட்டின் சமன்பாடு காணல்:
:y = x^3 - 12x^2 - 42. ஐ (x-1)^2 = x^2-2x+1 ஆல் நீள்வகுத்தல் முறையில் வகுக்க:
:: 
\begin{matrix}
\qquad\qquad\qquad\qquad\qquad\qquad x \;- 10\\
\quad x^2-2x+1\overline{) x^3 - 12x^2 + 0x - 42}\\
\qquad\qquad \underline{x^3 - \;\;2x^2 + \;\;x}\\
\qquad\qquad\qquad\qquad -10x^2 - \;x - 42\\
\qquad\qquad\qquad\;\;\; \underline{-10x^2 + 20x - 10}\\
\qquad\qquad\qquad\qquad\qquad\;\; -21x - 32
\end{matrix}

:தொடுகோடு: y = - 21 x - 32.

## குறிப்புகள்

*Roe,Spencer and Taylor (2014) http://leicesteripsc.com/index.php?title=Group_3#References 

பகுப்பு:வகுத்தல் (கணிதம்)
பகுப்பு:பல்லுறுப்புக் கோவைகள்
புபேசு குப்தா

thumb | வலது**புபேசு குப்தா** (*Bhupesh Gupta*, 20 அக்டோபர் 1904 – 6 ஆகத்து 1981) இந்திய அரசியல்வாதி இந்தியப் பொதுவுடமைக் கட்சித் தலைவர், நாடாளுமன்ற உறுப்பினர் ஆவார். பேச்சாளராகவும் எழுத்தாளாராகவும் இதழாசிரியராகவும் விளங்கியவர்.

## பிறப்பும் கல்வியும்

தற்பொழுது வங்கத் தேயத்தில் அமைந்துள்ள மீமன்சிங் மாவட்டத்தில் உள்ள இத்னா என்னும் ஊரில் புபேசு குப்தா பிறந்தார். இசுகாட்  சர்ச்சு கல்லூரியில் பயின்றார். மாணவராக இருக்கும்போதே இந்திய விடுதலைப் போராட்டத்தில் கலந்துகொண்டார். மேல் கல்வியின் பொருட்டு இங்கிலாந்துக்குச் சென்ற புபேசு குப்தா அங்கு பொதுவுடைமை மாணவர்களுடன் தோழமையுடன் செயல்பட்டார்.

## சிறை வாழ்க்கை

அனுசீலன் என்னும் புரட்சி அமைப்பில் இணைந்து செயலாற்றினார். இவருடைய முனைப்பான செயல்பாட்டின் காரணமாக 1930 இல் முதன்முதலாக கைது செய்யப் பட்டார். 1931 ஆம் ஆண்டில் இரண்டுமுறை கைது செய்யப்பட்டு மீண்டும் 1933 இல் கைது ஆகி 1937 வரை சிறையில் இருந்தார்.

1948 இல் பொதுவுடைமைக் கட்சி இந்தியாவில் தடைசெய்யப்பட்டது. அப்போது புபேசு குப்தா தலைமறைவானார். ஆனால் 1951 இல் கைது செய்யப்பட்டு ஏப்பிரல் 1952 வரை சிறையில் இருந்தார்.

## இதழாசிரியர்

1954 முதல் 1957 வரை  புது யுகம் (NEW AGE)  இதழில் பதிப்பாசிரியராக இருந்தார்.  மீண்டும் இரண்டாம் முறையாக 1966 முதல் தம் இறுதி வரை  அவ்விதழின் ஆசிரியராக இருந்தார். சுவாதிநாட  என்னும் கட்சியின் பத்திரிகையின்  ஆசிரியர் குழுவிலும் இருந்தார்.

## பணிகள்

சட்டப் படிப்பு முடித்து இங்கிலாந்திலிருந்து திரும்பிய புபேசு குப்தா  இந்தியாவில் பொதுவுடைமை இயக்கத்தில் இணைந்தார். 1943 ஆம் ஆண்டில் வங்கத்தில் கடும் பசியும் பஞ்சமும் நிலவியது. அப்போது புபேசு குப்தா நிவாரணப் பணிகளில் ஈடுபட்டார். 1952 முதல் மாநிலங்களவையில் உறுப்பினராகி தம் வாழ்வின் இறுதிக் காலம் வரை அப்பதவியில் இருந்தார். மாநிலங்களவை 100 ஆவது கூட்டம் நிகழ்ந்தபோது புபேசு குப்தாவின் நீண்ட கால பாராளுமன்றச் சேவையைப் பாராட்டி இவருக்குச் சிறப்பு செய்யப்பட்டது.  அரசியல், பொருளியல் தொடர்பான சிக்கல்களைப் பற்றிக் கட்டுரைகளைப்  பல இதழ்களில் எழுதி வந்தார். பன்னாட்டு பொதுவுடைமை இயக்கக் கூட்டம் புச்சரெச்ட்டில் நடைபெற்ற போது அக்கூட்டதில் கலந்து கொண்டார். பல்வேறு நாடுகளில் நிகழ்ந்த பொதுவுடைமை மாநாடுகளில் கலந்து கொண்டார். 1959 ஆம் ஆண்டில் பீஜிங் சென்று சீன நாட்டுத் தலைவர் மா சே துங் கைச்  சந்தித்தார்.

## சான்றாவணம்
*http://www.communistparty.in/2014/10/red-salute-to-comrade-bhupesh-gupta-on.html
*http://www.mainstreamweekly.net/article5258.html

## மேற்கோள்கள்

பகுப்பு:1914 பிறப்புகள்
பகுப்பு:1981 இறப்புகள்
பகுப்பு:பொதுவுடமைவாதிகள்‎
அரித்துவாரமங்கலம்

**அரித்துவாரமங்கலம்** () என்னும் ஊர் தமிழகத்தின் திருவாரூர் மாவட்டத்தில் அமைந்துள்ளது. செம்மொழி காத்த செம்மல் வா. கோபாலசாமி இரகுநாத இராசாளியார் மற்றும் அரித்துவாரமங்கலம் தவில் இசைக் கலைஞர் ஏ. கே. பழனிவேல் ஆகியோர் இவ்வூரில் பிறந்தவர்கள். இவ்வூரானது முன்னர் ஒருங்கிணைந்த தஞ்சாவூர் மாவட்டத்தில் இடம் பெற்றிருந்தது. தஞ்சாவூர் மாவட்டம், அம்மாபேட்டையிலிருந்து இவ்வூர்  சுமார் 10 கிலோமீட்டர் தொலைவிலும், கும்பகோணத்திலிருந்து  15 கி.மீ. தொலைவிலும் அமைந்துள்ளது.

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற பாதாளேசுவரர் கோயில் என்ற சிவன் கோயில் ஒன்று அரித்துவாரமங்கலம் பகுதியில் அமையப் பெற்றுள்ளது.

## குறிப்பிடதக்க மக்கள்
*அரித்துவாரமங்கலம் கி. ரி. பழனிவேல், தவில் இசைக் கலைஞர்

## மேற்கோள்கள்

## இதனையும் காண்க
*அரித்துவாரமங்கலம் பாதாளேசுவரர் கோயில்
## வெளி இணைப்புகள்
* GeoHack - அரித்துவாரமங்கலம்

பகுப்பு:திருவாரூர் மாவட்டத்திலுள்ள கிராமங்கள்
செம்புளிச்சான்

**செம்புளிச்சான்** (அறிவியல் பெயர் : Erythroxylum monogynum), (ஆங்கிலம் பெயர் :  Red cedar, Bastard Sandal) என்பது வெப்பமண்டலத்தைச் சார்ந்த தாவரம் ஆகும். இந்த தாவரத்தின் பூர்வீகம் தீபகற்ப இந்தியப்பகுதி என்று அறியப்படுகிறது. மேலும் இலங்கையில் பலபகுதிகளிலும் காணப்படுகிரது. இத்தாவரம் சிறிய செடிபோல் இருக்கும்போதே 7 மீட்டர்கள் உயரம் இருக்கும். ஆயுர்வேதத்தில் இதன் கனி மருத்துவத்திற்குப் பயன்படுத்தப்படுகிறது.

## பொதுவான பெயர்கள்
*ஆங்கிலம் = Red cedar, Bastard Sandal
*இருளர் = *செம்புளிச்சான்*
*கன்னடம் = தேவதாரம் (Devadaram)
*மலையாளம் = செம்புலின்கா (Chembulinga), பழைய சந்தனம் (Palayachandanam), வெள்ளை தேவதாரம் (Vella-devadaram)
*சிங்களம் = தேவதாரா (Devadara) (දේවදාර)

## மேற்கோள்

## வெளி இணைப்பு
*Hepatoprotective effect of leaves of Erythroxylum monogynum Roxb. on paracetamol induced toxicity
*Flowers of India
*Phytochemical screening and antibacterial potential of ''Couroupita guianensis'' and ''Erythroxylum monogynum'' 
*Tropical plants 

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
பகுப்பு:இலங்கையின் மரங்கள்
முதல் கின் பேரரசர் சமாதி

முதல் கின் பேரரசரான கின் சி குவாங்கின் சமாதி லின்டாங் மாவட்டம், சியான்,சான்சி மாகாணத்தில் உள்ளது. கி.பி.246 தொடங்கி கி.பி.208 வரை, 38 ஆண்டுகள் கட்டுமானப் பணி நடைபெற்றது. இச்சமாதி கின் பேரரசின் தலைநகர் சியான்யாங்கை மாதிரியாகக் கொண்டு வடிவமைக்கப்பட்டுள்ளது. உள்நகரின் சுற்றளவு 2.5 கி.மீ (1.55 மைல்). வெளிநகரின் சுற்றளவு 6.3 கி.மீ (3.99 மைல்). அரசரின் கல்லறை கிழக்கு முகமாக உள்நகரின் தென்மேற்கில் உள்ளது. 76 மீட்டர் உயரமுள்ள குன்றின்கீழ் அமைக்கப்பட்டுள்ளது. சமாதிக்குன்றுக்கருகே சுடுமண்சுதை படை இதற்குக் காவலாக அமைக்கப்பட்டுள்ளது.

1987 ஆம் ஆண்டு யுனெஸ்கோ உலகப் பாரம்பரியக் களமாக அறிவிக்கப்பட்டது.அகழ்வுப்பணி இன்னும் முழுமை பெறவில்லை.

## வரலாறு

கின் பேரரசர், கி.பி.246 இல் தனது 13 ஆவது வயதில் அரியணை ஏறியதும் கட்டுமானப்பணி தொடங்கியது. கி.பி.221 இல் கின் ஆறு நாடுகளைக் கைப்பற்றி, ஒருங்கிணைந்த சீனாவை உருவாக்கி பேரரசர்  ஆனதும் கட்டுமானப்பணி முடுக்கம்பெற்றது.

## சிமா கியான் குறிப்பு

கின்னின் வாழ்க்கை வரலாற்றை எழுதிய வரலாற்றாசிரியர் சிமா கியான் குறிப்பிலிருந்து,

## கலகம்
குடியானவர்களின் கலகம் மூண்டபோது, சாங் கான் 7,00,000 பணியாளர்களையும் கலவரத்தை ஒடுக்க அனுப்பினார். கட்டுமானம் சில காலம் பாதிக்கப்பட்டது. சியாங் யூ கல்லறையை சூரையாடியாதாகவும் பின் ஆடு மேய்க்கும் சிறுவன் ஒருவனால் சில பகுதிகள் எரியூட்டப்பட்டதாகவும் சொல்லப்பட்டது. எனினும், பெரிய அளவிலான பாதிப்புகள் எதையும் தற்காலத்திய ஆய்வுகள் உணர்த்தவில்லை.

## அகழ்வுப்பணிகள்
கின் சி குவாங் கல்லறை வளாகம், அவரது பேரரசு, அரண்மனை ஆகியவற்றின் சிறு நகலாகும். கல்லறைக்குன்றைச் சுற்றி, இரு சுற்றுச்சுவர்கள் உள்ளன. உட்சுவர் மற்றும் வெளிசுவருக்கிடையே பல குழிகள் உள்ளன.  இவற்றில் பல்வேறு வேலைப்பாடுகளைக் கொண்ட பொருட்கள் உள்ளன.

## சுதைமண்சிற்பங்கள்

உள் சுற்றுச்சுவருக்குள்ளே மேற்கில் வெண்கல தேரும் குதிரைகளும் கண்டுபிடிக்கப்பட்டுள்ளன. மேலும், அமைச்சர்கள், அதிகாரிகளின் சுதைமண்சிற்பங்கள் உள்ளன.
உட்சுவருக்கும் வெளிசுவருக்கிமிடையேயுள்ள பகுதியில் காவலர்கள், அவைக் கலைஞர்கள் ஆகியோரின் சுதைமண் சிற்பங்கள்,கல்லாலான கவச உடைகள் உள்ளன. வடக்கில் வெண்கல வாத்து, நாரை, அன்னம் கொண்ட அரச பூங்காவும் இசைக்குழுவும் உள்ளன. வெளிச்சுவருக்கு வெளியே அசல் குதிரைகளும் பழக்குநர்களும் கொண்ட அரச லாயம் உள்ளது. மேற்கில் கட்டாய பணியில் இறந்தத் தொழிலாளர்களின் பெரும் இடுகாடு உள்ளது. 
சுடுமண்சுதைச்சிற்பப் படை 1.5 கி.மீ. தொலைவில் கிழக்கில் உள்ளது. 
கல்லறைக்குன்று அகழ்வுப்பணி இன்னும் முழுமை பெறவில்லை. எனினும், வேறுபல தொழில்நுட்பங்கள் மூலம் ஆய்வு நடைபெற்று வருகிறது.

## மேற்கோள்கள்

* Mausoleum of Emperor Qinshihuang
* Disputes over Possible Excavation

பகுப்பு:சின் அரசமரபு
பகுப்பு:சீனத் தொல்லியல் களங்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவில் உள்ள உலக பாரம்பரியக் களங்கள்
வரகூர் ஊராட்சி (தஞ்சாவூர்)

::இதையும் பெரம்பலூர் மாவட்டத்தில் உள்ள வரகூர் ஊராட்சி, பெரம்பலூர், கடலூர் மாவட்டத்திலுள்ள வரகூர் ஊராட்சி, கடலூர் கட்டுரைகளுடன் குழப்பிக்கொள்ளதீர்கள். 

**வரகூர் ஊராட்சி** (*Varagur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2,833 பேர் வசிக்கின்றனர். இந்த ஊராட்சியில் மொத்தம் 719 வீடுகள் உள்ளன.

## தொழில்
இங்கு பச்சைப் பசேல் வயல் பகுதிகள் அதிக அளவில் உள்ளன. இங்கு நெல், வாழை, கரும்பு, வெற்றிலை ஆகியவை அதிக அளவில் பயிர் செய்யப்படுகின்றன. 

## பிற தகவல்
இங்கு அரசு உயர்நிலைப்பள்ளி சுமார் 350 மாணவர்களுடன் இயங்கி வருகிறது. இங்கிருந்து சுமார் 10 கி.மீ. சுற்றளவிற்குள் திருக்காட்டுப்பள்ளி, பூண்டி ஆகிய சமயத் தலங்கள் உள்ளன. இவ்வூரில் புகழ் பெற்ற வெங்கடேசப் பெருமாள் கோயில் உள்ளது. இங்கு நடைபெறும் உறியடித்திருவிழா, தஞ்சாவூர் மாவட்டத்தில் புகழ் பெற்றதாகும்.

## மேற்கோள்கள்

## வெளி இணைப்புகள்
*http://www.maalaimalar.com/2015/08/28103201/varagur-venkatesa-perumal-temp.html 

பகுப்பு:தஞ்சாவூர் மாவட்ட ஊராட்சிகள்
ரகுநாத் மகபத்ர

**ரகுநாத் மகபத்ர** (*Raghunath Mohapatra*, பிறப்பு: 24 மார்ச்சு, 1943) ஒரிசா மாநிலத்தின் பூரியில் பிறந்த, கோவில் சிற்பக் கலைஞர் மற்றும் கட்டடக் கலைஞர் ஆவார். கோவில்களின் வடிவமைப்பிலும் கற்சிலைகளின் உருவம், வடிவம், அமைப்பு  ஆகியவற்றில் தேர்ந்த அறிவும் அனுபவமும் கொண்டவர்.

## பிறப்பு

ரகுநாத் மகபத்ர சிற்பக் கலைஞர்கள் குடும்பத்தில் பிறந்தவர். இவருடைய முன்னோர்கள்  கொனாரக் கோவில் மற்றும் 12 ஆம் நூற்றாண்டைச் சேர்ந்த பூரி சகன்னாதர் கோவில் போன்றவற்றை நிர்மாணித்தவர்கள் ஆவர்.

## உருவாக்கங்கள்

* ஒடிசாவில் உள்ள புகழ் பெற்ற கோவில்கள், சிலைகள், கட்டடங்கள் ஆகியவற்றில் இவருடைய கைவண்ணம் இருக்கிறது.
* 1974 இல் ஆறு அடி  உயரத்தில் கற்சிலை ஒன்றை இவர் உருவாக்கினார். நாடாளுமன்ற நடுவில் இச்சிலை வைக்கப்பட்டுள்ளது.
* 18 அடி நீளமும் 15 அடி உயரமும் உடைய கொனாரக் குதிரைச் சிலையை  உருவாக்கினார். புவனேசுவரத்தில் மாஸ்டர் கேண்டின் சதுக்கத்தில் உள்ளது.
* 14 அடி உயரத்தில் கொனாரக் சக்கரம் ஒன்று இவரால் செய்யப்பட்டது. இது பன்னாட்டு வரத்தகச் சந்தையில் வைக்கப்பட்டது.
* இவரால் உருவாக்கப்பட்ட 15 அடி கொண்ட இரண்டு புத்தர் சிலைகள்  புவனேசுவரத்தில் தாவுலிகிரி சாந்தி ஸ்தூபியில் உள்ளன. 
* தில்லி இராசீவ் காந்தி சமாதியில் வைக்கப்பட்டுள்ள  பெரிய தாமரை படிமம் ரகுநாத் மகபத்ர செய்த ஒன்று.
* லடாக்கில் 20 அடி உயரத்தில் புத்தர் சிலைகள்,  அரியானாவில் 15 அடி உயரத்தில் முக்தேசுவர் வாயில் ஆகியனவும் இவருடைய படைப்புகள் ஆகும்.

## விருதுகள், சிறப்புகள்
* பத்மசிறீ விருது (1976)
* பத்ம பூசண் விருது (2001)
* பத்ம விபூசண் விருது (2013)
* 1963 முதல் ஒரிசா மாநில அரசின் கைவினைத் துறையின் பயிற்சி மையத்தில் ஆலோசகராகவும் மேற்பார்வையாளராகவும் செயல்படுகிறார்.
* 2000 ஆம் ஆண்டில் இந்திய அரசின் அயலகத் துறையால் ரகுநாத் மகபத்ர இந்தியப் பண்பாட்டு உறவுக் கவுன்சிலில் உறுப்பினராக அமர்த்தப்பட்டார்.

## மேற்கோள்கள்

## சான்றாவணம்
*http://www.thehindu.com/news/national/other-states/an-award-for-my-devotion-to-sculpture-mohapatra/article4348736.ece

பகுப்பு:இந்தியச் சிற்பக் கலைஞர்கள்
பகுப்பு:1943 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
கொரிய அரங்கு

**கொரிய அரங்கு** *(Korean theatre)* என்பது கொரியாவிலும் வெளிநாடுகளிலும் உள்ள கொரியர்கள் மேடையில் நிகழ்த்தும் அரங்கைக் குறிக்கிறது.  இன்றைய கொரிய அரங்கு முனைப்போடு செயல்படுகிறது.

கொரிய அரங்கு 20 ஆம் நூற்றாண்டுக்கு முன்பு நாடக அரங்கை விட நிகழ்த்துதலையே (நிகழ்த்தும் கலைகளையே குறித்தது. அதில் கதைக்கருவுள்ள நாடகம் ஏதும் அமையவில்லை.நிகழ்த்து கலைகளில் நடனம், வெறியாட்டம் போன்ற சாமானிய சடங்குகள், வட்டரங்கு வித்தைகள் ஆகியவை விளங்கின. இவை *நோலம்* (놀음) அல்லது *யியொன்ஃஈ* (연희) எனப்பட்டன. இதன் பொருள் ஆட்டங்கள் அல்லது விளையாட்டுகள் என்பதாகும்.

கொரியப் பொது அரங்கு வடிவமாக 19 ஆம் நூற்றாண்டுவரை  *[[தால்சம்]]* (탈춤),  *[[பன்சோரி]]* (판소리 ஆகியவை விளங்கின. தால்சம் முகமூடி நடனத்தைக் குறிக்கும்.இதில் நடனத்தின் இடையிடையே பேச்சும் பாட்டும் உறையாடலும் அமையும். இதில் பல எள்ளல்வகை நாடகப் போக்கே பரவலாக அமையும். பன்சோரி என்பது கதைசொல்லல் முறையாகும். இதில் உரையாடல், பாடல், பேச்சு ஊடாக ஒரு மைய நிகழ்த்துநர் முழுக் கதையையும் சொல்லுவார். மற்றொருவர் முரசால் முழங்கி, அவ்வப்போது குரலிசையால் ஒருங்கிசைவையும் உணர்வையும் ஊட்டுவார் .  (‘சுயிம்சே’-추임새) .  தால்சமோ பன்சோரியோ வாய்மொழிவழி தலைமுறைக்குத் தலைமுறை தொடர்வனவே தவிர இவற்றுக்கு நிலையான எழுது வடிவமேதும் கிடையாது.
 	
கொரியா 19 ஆம் நூற்றாண்டு பின்பகுதியில் அயல்நாட்டினரை தம் நாட்டில் வர இசைவு அளித்த்தும், முதல் பித்தியல் அறைமேடை அரங்கம், இயோபியுல்-சா(협률사)  உருவானது. முதல் புத்தியல் உள்ளரங்கு 1902 இல் கட்டப்பட்ட்து. அதில் புதியவகை நாடகங்கள் (신극)  அரங்கேறின. அந்நாளில் மேற்கத்தியவகை நாடகங்களைக் கொரியர்கள் புதுநாடகங்கள் என்றனர். புதிய மேடைமுறை அரிமுகமாகியது. அதில் சேக்சுபியர் நாடகங்கள் நடத்தப்பட்டன. அரங்கு நிகழ்த்துவோரிடையே ஓரியக்கம் தெளிவாகப் புதுநாடகங்களையும் மரபுவழி நாடகங்களையும் வறையறுத்தது. இன்று மரபு நாடகங்கள் வாழும் தேசியச் செல்வங்களாகக் காப்பாற்றப்படுகின்றன.அரசே திறமை மிக்க மரபுவழி நாடகக் கலைஞர்களைத் தேர்வுசெய்து  நிதியளித்து அவற்றைப் பேணிக் காத்துவருகிறது. 
	
நிகழ்கால அரங்கு மூவகைகளில் நடத்தப்படுகிறது. இவை அரசின் மரபு அரங்கு, வல்லுநரின் செய்முறை அரங்கு, தொழில்முறைக் குழும மக்கள் அரங்கு என்பனவாகும். மரபுவழி அரங்கைச் செழிக்கச் செய்ய தேசிய அரங்கு, சீயோல் நிகழ்த்துகலை மையம் அரசால் ஏற்படுத்தப்பட்டுள்ளது. இதில் கொரிய மரபு நாடகங்களும் சேக்சுபியர், செகாவ் நாடகங்களும் அரங்கேற்றப்படுகின்றன. தேகாக்ரோ (대학로),  எனப்படும் ‘off-Broadway’ அல்லது  ‘off-off-Broadway’  எனும் இரண்டாம்வகை நாடகங்கள் கொரியாவீன் சீயோல் நகரில் நடத்தப்படுகின்றன. இவ்வகை நாடகங்கள் தனிக் கலைஞர்களின் முயற்சியால் செய்முறை வடிவங்களாக நட்த்திப் பார்க்கப்படுகின்றன. இருதி பெருவாரியான அரங்கு மக்கள் அரங்கு ஆகும். பல தொழில்முறைக் குழுமங்கள் சீயோலில் பரந்த இடவெளிகள் உள்ள இடங்களில் பெரிய அரங்குகளைக் கட்டி பெயர்பெற்ர செய்முறைவழி நாடகங்களையும் இசைக் கச்சேரிகளையும் அரங்கேற்றுகின்றன. இவை நிகழ்கால அரங்கு வகைகளைக் குறிப்பனவே. நடைமுறையில் இவை கலந்து நட்த்தப்படுவதும் உண்டு என்பதை நினைவில் நிறுத்தவேண்டும். எனவே சிலவேளைகளில் தொழில்முறைக் குழும அரங்கில் செய்முறை நாடகங்களும் தேகாக்ரோ அரங்கில் பெயர்பெற்ற பிராட்வே இசைக் கச்சேரிகளும் நடக்கலாம். 

## மேலும் காண்க
* கொரியப் பண்பாடு
* கொரியக் கலை

## மேற்கோள்கள்

பகுப்பு:ஆசிய மாதக் கட்டுரைகள் நவம்பர் 2015
பகுப்பு:கொரியக் கலை
பகுப்பு:கொரியாவில் அரங்கு
நிரன் டே

**நிரன் டே**  (*Niren De*) என்பவர் இந்திய வழக்குரைஞர் ஆவார். நெருக்கடி நிலை பிரகடனம் செய்யப்பட்ட காலகட்டத்தில்  இந்திய அரசுத் தலைமை வழக்குரைஞர் பதவியில் இருந்தார். முன்னதாக இந்தியத் தலைமை அரசு வழக்கறிஞராகவும் பதவி வகித்தார். 1976 அக்டோபர் முதல் 1977 மார்ச்சு வரை இந்திய வழக்குரைஞர் கழகத்தின் தலைவராகவும் இருந்தார். 1974-ஆம் ஆண்டில் இவருக்குப் பத்ம விபூசண் விருது இந்திய நடுவண் அரசால் வழங்கப்பட்டது.

## மேற்கோள்கள்

## இணைப்புகள்
*http://www.snipview.com/q/Niren_De
*http://www.indiawrites.org/india-and-the-world/tyranny-of-the-unelected-a-step-towards-committed-judiciary/

பகுப்பு:பத்ம விபூசண் விருது பெற்றவர்கள்
பகுப்பு:இந்திய வழக்கறிஞர்கள்
பகுப்பு:வாழும் மக்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
India
சிறந்த தென்னிந்தியக் கலை இயக்குநருக்கான பிலிம்பேர் விருது

**சிறந்த தென்னிந்தியக் கலை இயக்குநருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் பிலிம்பேர் விருதுகளின் தென்னிந்தியப் பிரிவான தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தென்னிந்திய மொழித் திரைப்படங்களில் சிறப்பான செயற்கையான படப்பிடிப்பு அரங்கங்களை அமைக்கும் கலை இயக்குநருக்கு வழங்கப்படுகிறது.

## விருது வென்றவர்கள்

## மேற்கோள்கள்

ஒளிப்பதிவாளர்
சோடியம் சிலிசைடு

**சோடியம் சிலிசைடு** *(Sodium silicide)* என்பது (NaSi, Na2Si, Na4Si4) என்ற வாய்ப்பாடு கொண்ட இருதனிம கனிமச் சேர்மமாகும். சோடியம் மற்றும் சிலிக்கான் சேர்ந்து இச்சேர்மம் உருவாகிறது. கருப்பு நிறத்தில் அல்லது சாம்பல்நிறத்தில் படிகத் திண்மமாக சோடியம் சிலிசைடு காணப்படுகிறது. 

சோடியம் சிலிசைடு,  தண்ணீருடன் உடனடியாக வெப்பம் உமிழ்வினை புரிந்து வாயுநிலை ஐதரசன் மற்றும் நீர்த்த சோடியம் சிலிக்கேட்டுகளை உண்டாக்குகிறது. இவ்வெப்ப உமிழ் வினையில் (~175 கியூ•மோல்−1) வெப்பம் வெளிவிடப்படுகிறது.:
: 2 NaSi + 5 H2O &rarr; 5 H2 + Na2Si2O5

ஐதரசனை எரிபொருளாகப் பயன்படுத்த உற்பத்தி செய்யப்படும் தொழில் நுட்பத்தில் இம்முறை உபயோகமாகிறது.

## மேற்கோள்கள்

## இவற்றையும் காண்க
* சிலிசைடு
* சிலிக்கானின் இருதனிமச் சேர்மங்கள்

பகுப்பு:சிலிசைடுகள்
பகுப்பு:சோடியம் சேர்மங்கள்
ம. காமுத்துரை

**ம.காமுத்துரை** தமிழில் வெளியாகும் பல பத்திரிகைகளில் சிறுகதைகள், நாவல்கள் என 1980 ஆண்டுகளில் இருந்து எழுதி வரும் ஒரு தமிழ் எழுத்தாளர் ஆவார். தேனியில் வாடகை பாத்திரக்கடை வைத்து நடத்தி வருகிறார். 180 சிறுகதைகளுக்கும் மேல் எழுதியுள்ளார்.

## நூல்கள்
இவர் எழுதி வெளியான நூல்கள்

#விடுபட - சிறுகதைத் தொகுப்பு
#நல்லதண்ணிக் கிணறு - சிறுகதைத் தொகுப்பு
#காமுத்துரை கதைகள் - சிறுகதைத் தொகுப்பு
#கப்பலில் வந்த நகரம் - சிறுகதைத் தொகுப்பு
#நாளைக்குச் செத்துப் போனவன் - சிறுகதைத் தொகுப்பு
#கனா - சிறுகதைத் தொகுப்பு
#பூமணி - சிறுகதைத் தொகுப்பு
#குல்பி ஐஸ் விற்பவனின் காதல் கதை - சிறுகதைத் தொகுப்பு
#புழுதிச் சூடு - சிறுகதைத் தொகுப்பு
#முற்றாத இரவொன்றில்.. - நாவல்
#மில் - நாவல்
#கோட்டை வீடு - நாவல்

## பரிசுகள்
* தமிழ்நாடு முற்போக்கு எழுத்தாளர்கள்  சங்கம் நடத்திய சிறுகதைப்போட்டியில் பரிசு
* குமுதம்வெள்ளீவிழா கதைப்போட்டியில் சிறப்பு பரிசு
* சிறந்த சிறுகதைக்கான அமரர் ஜோதிவிநாயகம் நினைவு பரிசு

## விருதுகள்

* 1998ம் ஆண்டின் சிறந்த சிறுகதை நூலுக்கான திருப்பூர் தமிழ்ச்சங்க விருது
* ஆதித்தனார் நூற்றாண்டு நினைவு நாள் விருது
* இளங்குயில் இலக்கிய இயக்கத்தின் ஆண்டு விருது
* நூலக ஆணைக்குழுவின் சிறந்த படைப்பாளர் விருது
* சுஜாதா அறக்கட்டளை – உயிர்மை இதழின் சிறந்த நாவலுக்கான விருது
* ஆனந்தவிகடன் வழங்கிய சிறந்த நாவலாசிரியருக்கான விருது

## இலக்கிய அமைப்புகளில் ஈடுபாடு

* தமிழ்நாடு முற்போக்கு எழுத்தாளர் கலைஞர்கள் சங்கத்தின் மாநிலக்குழு உறுப்பினர்

## மேற்கோள்கள்

## வெளி இணைப்புகள்
* தி இந்து நாளிதழில் வெளியான ம.காமுத்துரை பற்றிய குறிப்பு 
* சிறுகதைகள் இணைய இதழில் ம.காமுத்துரையின் சிறுகதை

பகுப்பு:தமிழக எழுத்தாளர்கள்
பகுப்பு:தேனி மாவட்ட எழுத்தாளர்கள்
கொரிய வண்ண ஓவியம்

**கொரிய வண்ண ஓவியம்** *(Korean painting)* பலவகைப் பரப்புகளில் கொரியாவில் தீட்டப்பட்ட அல்லது புலம்பெயர்ந்த கொரியர்களால் தீட்டப்பட்ட ஓவியத்தைக் குறிக்கும். இது பாறைக்கீறல்களில் இருந்து மாறும் ஒளிப்பின்னலைப் பயன்படுத்தும் நிகழ்கால பின்னைப் புத்திய ஓவியம் வரை உள்ளடக்கும். அணிஎழுத்துகள் அருகலாக எல்லா ஓவியன்களிலும் அமையலாம்.காண்க, கொரிய அணிஎழுத்து. கிழக்காசிய ஓவியங்களைப் போலவே கொரிய ஓவியத்திலும் இடவெளி அழகு பெரும்பங்காற்றுகிறது.

## அறிமுகம்

## திணைக் கருப்பொருள்கள்

## கொகுரியியோ ஓவியர்கள்

## கோரியியோ பேரரசு

## யோசியோன் பேரரசு

### காட்சியகம்


Image:Mongyudowondo.jpg|Ahn Gyeon (?-?), *பீச் பூக்கும் நிலக் கனவுப் பயணம்*, 1447, தென்றிப் பல்கலைக்கழக மைய நூலகம்.
File:Byeon Sangbyeok-dog.jpg|Byeon Sangbyeok (1730~?), *Gyeondo* ( நாய் ஓவியம்). 18 ஆம் நூற்றாண்டு, யோசியோன் காலம், கொரியா.
File:김홍도 금강사군첩 - 옹천.jpg|Kim Hong-do (1745–1806?), *கியூம்காங் மலையக 4 மாவட்டங்கள்*, 1788, கியூம்காங் மலைக்காட்சி.
Image:Hwangmyo.jpg|Kim Hong-do, *பூனையும் பட்டாம்பூச்சியும்*, 18 ஆம் நூற்றாண்டு, கான்சாங் கலைக்கூடம்.
Image:Joyucheong.jpg|Shin Yun-bok (1758-?), *படகோட்டம்*, 1805, கான்சாங் கலைக்கூடம்.
Image:Maehwaseo.jpg|Jo Hee-ryong (1797–1859), *ஆப்பிரிகாட் மரப்பொழில் வீடு*, Gansong Art Gallery.



## யப்பான் ஆட்சிக் கால ஓவியர்கள்

## சிறந்த 20 ஆம் நூற்றாண்டு ஓவியர்கள்

* பார்க் சு கியூன்
* நாம் யூன் பைக்
* சாங் உச்சின்
* சியூந்த் யா ரீ
* இலீ உப்பான்

## புத்தலை

* இலீ தோங் யோயுப்
* சுகு யாங்சுன்

## 21 ஆம் நூற்றாண்டு கொரிய ஓவியர்கள்

* ஆமி சோல்
* டேவிட் சோயே
* சியோன்னா ஃஓங்
* திசுக்கூன் சு கிம்
* யுங்கேயுன் ஓகு
* கிம் சாங்-சூன்

## மேலும் காண்க

*கொரியக் கலை
*கொரிய அணிஎழுத்து

## குறிப்புகள்

## மேற்கோள்கள்

*

## மேலும் படிக்க

*

## வெளி இணைப்புகள்

*  Pyongyang-painters.com is specialized on introducing '''North Korean''' painters 
* General introduction
* Northeast Asia's intra-mural mural wars, 6th century Korean murals 
*  Painting by Chi Un-Yeong (1853–1936) of the famous 11th-century Chinese scholar-poet Su Dong-Po
* artist.htm Contemporary visual artists with a focus on painters
* Online Collection of Modern and Contemporary Korean Paintings 

பகுப்பு:கொரியக் கலை
பகுப்பு:ஓவியங்கள்
எல்லை ஆளி

**எல்லை ஆளி** (*limit switch*) என்பது மின்பொறியியலில் ஒரு நிலைமாற்றி ஆகும். இது இயந்திர பாகங்களின் இயக்கத்தினாலோ அல்லது ஒரு பொருளின் இருப்பினாலோ இயக்கப்படுகிறது. இது இயந்திரத்தினை கட்டுப்படுத்தும் கட்டுப்பாட்டு முறைமையாகவோ, பாதுகாப்பு பிணைப்பு (*Interlock*) அல்லது ஒரு குறிப்பிட்ட இடத்தினை கடந்து செல்லும் பொருட்களை எண்ணவோ பயன்படுகிறது.

## சான்றுகள்

பகுப்பு:கட்டுப்பாட்டியல்
திருவள்ளுவர் நாள்

**திருவள்ளுவர் நாள்** என்பது புகழ்பெற்ற தமிழ்ப் புலவர் திருவள்ளுவரைப் பெருமைப்படுத்தும் விதமாக ஆண்டுதோறும் வழங்கப்படுகிறது. ஒவ்வொரு ஆண்டும் பொங்கல் திருநாளின் ஒரு நிகழ்வாக தை மாதத்தின் இரண்டாவது நாளான மாட்டுப் பொங்கல் திருநாளன்று, திருவள்ளுவர் நாளாகக் கொண்டாடப்படுகிறது. கிரிகோரியன் நாட்காட்டியின்படி சனவரி மாதம் 15ஆவது நாள் (நெட்டாண்டு எனில் சனவரி 16) திருவள்ளுவர் நாளாகும். 

இந்நாளானது தமிழக அரசின் விடுமுறை நாட்களில் ஒன்றாகும்.

## இதனையும் காண்க
* திருவள்ளுவர் ஆண்டு
* திருவள்ளுவர் சிலை

## மேற்கோள்கள்

பகுப்பு:தமிழ்நாட்டின் சிறப்பு நாட்கள்
பகுப்பு:சனவரி சிறப்பு நாட்கள்
வீடூர் அணை

**வீடூர் அணை** என்பது தமிழ்நாட்டின், விழுப்புரம் மாவட்டம், விக்கிரவாண்டி அருகே வீடுர் என்ற சிற்றூரில் உள்ள ஒரு அணையாகும். 89 இலட்சம் ரூபாய் செலவில் கட்டப்பட்ட இந்த அணை அப்போதைய தமிழக முதல்வர் திரு காமராசரால் 28. திசம்பர். 1959 அன்று திறந்துவைக்கப்பட்டது. 

## அணை குறிப்புகள்
அணையின் மொத்த நீளம் அகலம் முறையாக 15,800 அடி மற்றும் 37 அடி ஆகும். அணையின் மொத்தக் கொள்ளளவு 32 அடியாகும். 3200 ஏக்கர் நிலம் பாசன வசதி பெரும் வகையில் அமைந்துள்ள இந்த அணையின் பிரதான கால்வாய் 176 கி. மீ நீளம் கொண்டதாகும். இந்த அணை தமிழக அரசின் பொதுபணித்துறை கட்டுப்பாட்டின் கீழ் உள்ளது.  அணைக்கு அருகில் சுற்றுலா பயணிகளைக் கவரும் வகையில் பூங்கா அமைக்கபட்டுள்ளது.

## எப்படி செல்வது
விழுப்புரத்தில் இருந்து  17 கி.மீ தொலைவில் வீடூர் அமைந்துள்ளது. விழுப்புரத்தில் இருந்து வி்க்கிரவாண்டி, சித்தணி பேருந்து வழித்தடத்தில் அரசு, தனியார் பேருந்துகளில் செல்லலாம். அதேபோல விழுப்புரத்தில் இருந்து விக்கிரவாண்டி, கபதிபட்டு, அங்கினிக்குப்பம் வழியாகவும் வீடூருக்குச் செல்லலாம். திண்டிவனத்தில் இருந்து இந்த அணை 20 கி.மீ. தொலைவில் உள்ளது. திண்டிவனத்தில் இருந்து கூட்டேரிப்பபட்டு, மயிலம், பாதிராப்புலியூர் வழியாக செல்லலாம். 
 
## மேற்கோள்கள்

பகுப்பு:விழுப்புரம் மாவட்டத்திலுள்ள அணைகள்
பகுப்பு:விழுப்புரம் மாவட்ட சுற்றுலாத் தலங்கள்
ஜநவிநோதிநி

**ஜநவிநோதிநி** 1870 இல் தொடங்கி 1890 வரை 21 ஆண்டுகள் தமிழ்நாட்டில் தொடர்ச்சியாக வெளிவந்த ஓர் அறிவியல் இதழாகும். இவ்விதழை தமிழ்நாடு பாடநூல் நிறுவனமும் வெர்னாக்குலர் சொசைட்டியும் இணைந்து நடத்தின. இவ்விதழில் பல்வேறு விதமான விநோத செய்திகள் வெளியாயின. கல்வி அறிவியல் செய்திகள்தான் இதில் முதன்மையாக இருந்தது. மேலும் இந்நூல் க. நமச்சுவாய முதலியாரால் தொகுக்கப்பட்டு 1940களில் சென்னைப் பல்கலைக்கழக இண்டர்மீடியேட் தேர்வுக்கான பாடத்திட்டமாக  வைக்கப்பட்டது.

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:அறிவியல் தமிழ் இதழ்கள்
ஏ. எம். ஏ. அசீஸ்

**ஏ. எம். ஏ. அசீஸ்** (*A. M. A Azeez*), என அழைக்கப்பட்ட **அபூபக்கர் முகம்மது அப்துல் அசீஸ்**  (*Aboobucker Mohamed Abdul Azeez*, அக்டோபர் 4, 1911 – நவம்பர் 24, 1973) இலங்கை கல்வியாளரும், அரசியல்வாதியும், எழுத்தாளரும், சமூக சேவையாளரும் ஆவார்.

## பிறப்பு, கல்வி
அப்துல் அசீஸ் யாழ்ப்பாணம் வண்ணார்பண்ணையில் சுலைமான் முகைதீன் முகம்மது அபூபக்கர் என்பவருக்கும், மீராமுகைதீன் நாச்சியா என்பவருக்கும் பிறந்தார். தந்தை யாழ்ப்பாண நகரசபை உறுப்பினராக இருந்தவர். தனது ஆரம்பக் கல்வியை யாழ்ப்பாணம் அல்லாபிச்சை பள்ளி, யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் கற்றார். 1929 இல் இலங்கைப் பல்கலைக்க்ழகக் கல்லூரியில் கற்று இளங்கலை சிறப்புப் பட்டம் பெற்றார். 1933 இல் கேம்பிரிட்ச் பல்கலைக்கழகத்தில் பட்டப்பின் படிப்பைத் தொடருவதற்காக இங்கிலாந்து சென்றார். உயர் கல்வியைக் மேல்  படிப்பைத் தொடர்வதற்காக இங்கிலாந்துக்குப் பயணமானார். உம்மு குல்தூம் என்பவரைத் திருமணம் புரிந்தார். இவர்களுக்கு மரீனா சுல்பிக்கா, முகம்மத் அலி, இக்பால் ஆகியோர் பிள்ளைகள் ஆவர்.

## பணி
அசீஸ் 1940 ஆம் ஆண்டில் இலங்கை நிருவாக சேவையில் சேர்ந்தார். கல்முனை, கண்டி ஆகிய இடங்களில் உதவி அரசாங்க அதிபராகப் பணியாற்றினார். 1948 முதல் 1961 வரை கொழும்பு சாகிரா கல்லூரியில் அதிபராகப் பணியாற்றினார்.

1950 மற்றும் 1960களில் செனட் சபை உறுப்பினராகவும், பொது சேவை ஆணைக்குழு உறுப்பினராகவும் பணியாற்றினார்.

## சமூகப் பணிகள்
1950 ஆம் ஆண்டில் அகில இலங்கை முஸ்லிம் இளைஞர் சங்கப் பேரவை (வை. எம். எம். ஏ) அமைப்பைத் தோற்றுவித்தார்.

## எழுதிய நூல்கள்
* இலங்கையில் இஸ்லாம்
* அறபுத் தமிழ் எங்கள் அன்புத் தமிழ்
* மொழிபெயர்ப்புக் கலை
* மிஸ்ரின் வசியம்
* கிழக்காபிரிக்கக் காட்சிகள்
* ஆபிரிக்க அனுபவங்கள்
* தமிழ் யாத்திரை

## மேற்கோள்கள்

## வெளி இணைப்புகள்
* 

பகுப்பு:1911 பிறப்புகள்
பகுப்பு:1973 இறப்புகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை முஸ்லிம் எழுத்தாளர்கள்
பகுப்பு:இலங்கையின் வட மாகாண நபர்கள்
தோரியம்(IV) குளோரைடு

**தோரியம்(IV) குளோரைடு** *(Thorium(IV) chloride)* என்பது ThCl4 என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். வெண்மை நிறத்துடன் நீருறிஞ்சும் திறன் கொண்ட திண்மமாக இச்சேர்மம் காணப்படுகிறது. நீரிலியான ThCl4 தவிர ThCl4(H2O)4 மற்றும் ThCl4(H2O)8 என்ற இரண்டு நீரேற்றுகளும் காணப்படுவதாக அறியப்படுகிறது and ThCl4(H2O)8.. இவ்வுப்புகளும் நீரில் கரையக்கூடியனவாகவும் வெண்மை நிறத்துடனும் காணப்படுகின்றன. 

## நீரிலி தோரியம் நாற்குளோரைடு தயாரிப்பு மற்றும் அமைப்பு

தோரியம் ஈராக்சைடை  வெப்பக் கார்பனொடுக்க வினைக்கு உட்படுத்தி நீரிலி வடிவ தோரியம் நாற்குளோரைடைத் தயாரிக்கலாம்.
:ThO2  +  2 C  +  4 Cl2   →   ThCl4  +  2 CO
நீரிலி வடிவ தோரியம் நாற்குளோரைடானது, 8- ஒருங்கிணைவுகளுடன் பன்னிருமுகவடிவு அமைப்பைக் கொண்டதாக உள்ளததோரியம் நாற்புரோமைடுடன் சமவடிவ அமைப்பையும் கொண்டுள்ளது.

## நீரேற்று தோரியம் நாற்குளோரைடு தயாரிப்பு மற்றும் அமைப்பு

தோரியம்(IV) ஐதராக்சைடுடன் ஐதரோகுளோரிக் அமிலம் சேர்த்து வீழ்படிவாக்குதல் அல்லது ஆவியாக்கல்  மூலமாக எண்ம நீரேற்று வடிவ தோரியம்(IV) குளோரைடு தனித்துப் பிரித்தெடுக்கப்படுகிறது. 100° செல்சியசு வெப்பநிலைக்கு இதை உலர்த்தி நான்கு நீரேற்றையும் தயாரிக்கலாம்.இவ்வகை சேர்மத்தின் வகைகள் எட்டு ஒருங்கிணைவு Th(IV) மையங்களாக ஊகித்துக் கொள்ளலாம்.

## மேற்கோள்கள்

 

பகுப்பு:குளோரைடுகள்
பகுப்பு:ஆக்டினைடு ஆலைடுகள்
பகுப்பு:தோரியம் சேர்மங்கள்
மயிலூற்று அருவி

**மயிலூற்று அருவி** அல்லது **மயிலூத்து அருவி** () தமிழ்நாட்டின் பெரம்பலூர் மாவட்டத்தின் மேற்கு எல்லையாக விளங்கும் பச்சைமலை அடிவாரத்தில் உள்ள லாடபுரம் ஊராட்சியில் அமைந்துள்ள ஒரு அருவி. இது பெரம்பலூரிலிருந்து 15 கிலோமீட்டர் தொலைவில் துறையூர் செல்லும் வழியில் உள்ளது. ஆண்டின் பெரும்பகுதியில் வறண்டிருப்பினும் அக்டோபர் - நவம்பர் திங்களில் பொழியும் மழையால் இந்த அருவி செழிப்புற்றுச் சுற்றுலா ஈர்ப்புப் பகுதியாக விளங்குகின்றது.

## சான்றுகள்

## வெளியிணைப்புகள்
* லாடபுரம் மயிலூற்று அருவிக்கு நீர்வரத்து அதிகரிப்பு, தினமணி நவம்பர் 5,2014.
* வலைப்பூ: பெரம்பலூரைச் சுற்றியுள்ள அருவிகள்

பகுப்பு:பெரம்பலூர் மாவட்டத்திலுள்ள அருவிகள்
பகுப்பு:பெரம்பலூர் மாவட்டத்திலுள்ள சுற்றுலா தளங்கள்
இண்டியம்(III) தெலூரைடு

**இண்டியம்(III) தெலூரைடு** *(Indium(III) telluride)* என்பது In2Te3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தின் பண்புகள்  உலோக கலப்பு உலோகம் மற்றும் அலோகக் கலப்பு உலோக அயனிப் படிகம் ஆகியனவற்றுக்கு இடைப்பட்ட பண்புகளைக் கொண்டிருக்கிறது. இதனால் இச்சேர்மம் நடுப்பட்ட கடத்துத் திறன் கொண்டிருக்கிறது மற்றும் ஒரு குறைக்கடத்தியாகவும் வகைப்படுத்தப்படுகிறது.

## மேற்கோள்கள்

பகுப்பு:தெலூரைடுகள்
பகுப்பு:இண்டியம் சேர்மங்கள்
பேய் அத்தி

**பேய் அத்தி** (*Ficus hispida*) என்பது அத்தி மரத்தைப்போன்று தோன்றும் சிறிய வகை மரம் ஆகும். இவை ஆசியாவில் பலபகுதிகளிலும், தெற்கு ஆஸ்திரேலியாவிலும் காணப்படுகிறது. இதன் கிளைகளில் ஏராளமான காய்கள் காய்க்கின்றன. இவற்றின் பழங்களை கிளிகள் விரும்பி சாப்பிடும்.

## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
பட்டாலா

**பட்டாலா**, (பஞ்சாபி: ਬਟਾਲਾ) என்னும் நகரம் இந்திய மாநிலமான பஞ்சாபின் குர்தாஸ்பூர் மாவட்டத்தில் அமைந்துள்ளது. ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. மக்கள்தொகை அடிப்படையில் பஞ்சாபின் எட்டாவது பெரிய நகரமாகும். இங்கு 156,400 மக்கள் வசிக்கின்றனர் என்று 2011ஆம் ஆண்டு கணக்கெடுப்பு தெரிவிக்கிறது. இந்த நகரம் 1465ஆம் ஆண்டில் நிறுவப்பட்டது. இங்கு இரும்பை உருக்கும் ஆலைகள் உள்ளன. இந்த நகரம் ஏறத்தாழ 9 சதுர கி.மீ பரப்பளவைக் கொண்டது.

## சுற்றுலா
குருநானக்குடன் தொடர்புடைய ஸ்ரீ கந்த சாகிப் குருத்வாரா இங்குள்ளது.

## அரசியல்
இந்த ஊர் பட்டாலா வட்டத்துக்கு உட்பட்டது. இது குர்தாஸ்பூர் மக்களவைத் தொகுதிக்கு உட்பட்டது..

## போக்குவரத்து

## சான்றுகள்

பகுப்பு:குர்தாஸ்பூர் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
லியாவோனிங்

**லியாவோனிங்** (), மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் வடகிழக்குப் பகுதியில் அமைந்துள்ளது. இம்மாகாணம் 1907இல் **பெங்டியன்** என்ற பெயரில் உருவாக்கப்பட்டது. பின்னர் 1929இல் லியாவோனிங் எனப் பெயர் மாற்றம் பெற்றது. யப்பானியப் பொம்மை ஆட்சியான மஞ்சுகோ ஆட்சியின் கீழ் இது முன்னைய பெயருக்கு மாற்றப்பட்டது. எனினும் 1945 மற்றும் 1954இல் மீண்டும் லியோனிங் எனப் பெயர்மாற்றம் பெற்றது.

இதன் தெற்கே மஞ்சள் ஆறும் தென்கிழக்கில் வட கொரியாவும் வடகிழக்கில் சிலின் மாகாணமும் தென்மேற்கில் ஏபெய் மாகாணமும் வடமேற்கில் உள் மங்கோலியாவும் எல்லைகளாக உள்ளன. வட கொரியாவுடனான எல்லையாக யாலு ஆறு விளங்குகின்றது.

## வரலாறு
வடகீழ்ச் சீனாவின் தெற்குப் பகுதியில் லியாவோனிங் அமைந்துள்ளது. இது கோயோசியோன், கோகுர்யோ, பல்கீ ஆகிய கொரிய ஆட்சிகளின் கீழும் யான் தேசம், ஆன் அரசமரபு ஆகிய சீன ஆட்சிகளின் கீழும் இருந்துள்ளது.

பெய்ஜிங்கிலிருந்து மொங்கோலியர்கள் வெளியேற்றப்பட்டு மூன்று ஆண்டுகளின் பின்னர், 1371இல் இப்பிரதேசம் மிங் அரசமரபினரின் கட்டுப்பாட்டுக்குள் வந்தது. பதினேழாம் நூற்றாண்டின் முற்பகுதியில் இது மஞ்சு ஆட்சியின் கட்டுப்பாட்டின் கீழ் வந்தது.

## புவியியல்
லியாவோனிங்கை மூன்று புவியியல் பகுதிகளாகப் பிரிக்கலாம். மேற்குப் பகுதியில் உயர்நிலப் பிரதேசமும், மத்திய பகுதியில் சமவெளியும், கிழக்குப் பகுதியில் மலைகளுமாக இது காணப்படுகின்றது. உயரம் குறைந்த மலைகளைப் பெரிதும் கொண்ட மேற்குப்பகுதியிலுள்ள நுலு ஏரு மலைத்தொடர் ஏறத்தாழ உள் மங்கோலியாவுடனான எல்லையாக அமைந்துள்ளது. இம்மாகாணத்தின் மிக உயர்ந்த இடமாக, கிழக்குப் பகுதியிலுள்ள மலைத்தொடர்களில் இருக்கும் 1336 மீட்டர் உயரமான உவாபோசி குன்று விளங்குகின்றது.

## நிர்வாகப் பிரிவுகள்
இம்மாகாணம் 14 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 100 கவுண்டி அலகுகளாகப் பிரிக்கப்பட்டு மேலும் 1511 நகர நிலை அலகுகளாகப் பிரிக்கப்பட்டுள்ளன.

## அரசியல்
சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.

## பொருளாதாரம்
2011இல், லியாவோனிங் மாகாணத்தின் மொத்த உள்நாட்டு உற்பத்தி 2.2 ட்ரில்லியன் யுவான் ($348 பில்லியன் அமெரிக்க டொலர்) ஆகக் காணப்பட்டது. தனி நபர் வருமானம் 41,782 ரென்மின்பி ஆகக் காணப்பட்டது.

பிரதான கைத்தொழில்களாக இரசாயன, உலோக, இலத்திரனியல் மற்றும் இயந்திரங்கள் தொடர்பான கைத்தொழில்கள் காணப்படுகின்றன. இரும்பு, உருக்கு மற்றும் உலோகங்களை வெட்டும் இயந்திரங்கள் உற்பத்தியில் தேசிய அளவில் முன்னணியான மாகாணமாக இது விளங்குகின்றது.

## மக்கட் பரம்பல்
இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும்  மஞ்சு இனக்குழு (5.3 மில்லியன் மக்கள்), மொங்கோல் இனக்குழு (6.7 இலட்சம் மக்கள்), ஊய் இனக்குழு (2.6 இலட்சம் மக்கள்), கொரியர்கள் மற்றூம் சிபே இன மக்கள் சிறுபான்மையினராக உள்ளனர்.

இங்கு மக்கள் விடுதலை இராணுவ சேவையிலுள்ளோர் உள்ளடக்கப்படவில்லை.

மூலம்: Department of Population, Social, Science and Technology Statistics of the National Bureau of Statistics of China and Department of Economic Development of the State Ethnic Affairs Commission of China, eds. *Tabulation on Nationalities of 2000 Population Census of China*. 2 vols. Beijing: Nationalities Publishing House (民族出版社), 2003. ()

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவின் மாகாணங்கள்
கோரையாறு அருவி

பெரம்பலூர் மாவட்டம், வேப்பந்தட்டை வட்டத்தில் உள்ள கோரையாறு கிராமத்திலிருந்து சுமார் 3 கி.மீ. தொலைவில் அமைந்துள்ள பச்சைமலை மீது கோரையாறு நீர்வீழ்ச்சி அமைந்துள்ளது. இந்நீர் வீழ்ச்சியில் மலை உச்சியிலிருந்து தண்ணீர் கொட்டும் இடத்தில் 60 அடி ஆழம் கொண்ட நீர் தேக்கமும் உள்ளது.

இவ்வ‌ருவியில், சாதாரண மழைபெய்தால் கூட நீர் கொட்டும். குறிப்பாக அக்டோபர் மாதத்தின் இறுதியில் தொடங்கி, நவம்பர், டிசம்பர் மாதங்களே கோரையாறு அருவியின் சீசன் நாட்களாகும். இந்த மழைநீர் கோரையாறு, தொண்டமாந்துறை வழியாக கல்லாற்றில் கலக்கிறது.







பெரம்பலூரிலிருந்து வேப்பந்தட்டை, கிருஷ்ணாபுரம் வழியாக தொண்டமாந்துறைக்கு சென்று, அங்கிருந்து விஜய புரம், அய்யர்பாளையம் வழியாக பச்சைமலை அடிவாரத்திலுள்ள கோரையாறு கிராமத்திற்கு செல்ல வேண்டும். இந்த கோரையாறு கிராமம் வரை அரசு டவுன் பஸ் செல்கிறது. கார், மோட்டார் சைக்கிள்களிலும் செல்லலாம்.

இதன்பிறகு பச்சைமலை மீது இடையிலுள்ள ஆற்றை கடந்து 3 கிலோ மீட்டர் தூரம் நடந்து செல்ல வேண்டும். அங்கு உயரத்திலிருந்து கருங்கல் பாறைகள் சூழ்ந்த குளத்திற்குள் ஆர்ப்பரித்தபடி அருவி நீர் கொட்டுகிறது.








## வெளியிணைப்புகள்
*கோரையாறு அருவி சுற்றுலா தலமாக்கப்படுமா?, தினமணி நவம்பர் 5,2014.

*விகடன் செய்தி

பகுப்பு:பெரம்பலூர் மாவட்டத்திலுள்ள அருவிகள்
பகுப்பு:பெரம்பலூர் மாவட்டத்திலுள்ள சுற்றுலா தளங்கள்
பெரியார் (மாற்றுப் பயன்பாடுகள்)

**பெரியார்** என்பது பொதுவாகத் தமிழக அரசியலில் பரவலாக அறியப்படும் ஈ. வெ. இராமசாமியைக் குறிக்கும். வேறு பயன்பாடுகள் கீழே பட்டியலிடப்பட்டுள்ளன:

* சைவப் பெரியார்கள்:
** சிற்றம்பல நாடிகள் - 14-ஆம் நூற்றாண்டில் வாழ்ந்த சைவப் பெரியார்
** சம்பந்த முனிவர் (பழுதை கட்டி)
** கா. சூரன் - சைவப் பெரியார்
** சச்சிதானந்தம் பிள்ளை - திருவள்ளுவர் ஆண்டு முறை உருவாக்கத்தில் பங்கு வகித்தவர்
** சு. சிவபாதசுந்தரம்

* பிற
** பெரியார் திராவிடர் கழகம்
** பெரியார் பல்கலைக்கழகம்
** பெரியார் மணியம்மை பல்கலைக்கழகம்
** பெரியார் தேசியப் பூங்கா
** பெரியார் விருது
** பெரியார் தமிழிசை மன்றம்
** பெரியார் (திரைப்படம்)
** ஈரோடு மாவட்டம் - 1996-ஆம் வருடம் வரை ஈரோடு மாவட்டம், **பெரியார் மாவட்டம்** என்று அழைக்கப்பட்டது
** பெரியாறு, பெரியார் ஆறு
** பெரியார்தாசன்
கலை (கோணம்)

**கலை** அல்லது **பாகைத்துளி** (ஆங்கிலம்: Minute of Arc) என்பது கோணத்தின் துணை அலகாகும். இது பாகையில் அறுபதிலொருபாகம் () ஆகும்; மேலும் 60 *விகலைகள்* ஒரு கலைக்கு சமமாகும். இது (') என்ற குறியீடினால் குறிக்கப்படுவது வழக்கம். 50' என எழுதும்போது அது 50 கலை என்பதைக் குறிக்கும்.

ஓர் பாகை என்பது ஒரு வட்டத்தின் *முந்நூற்று அறுபதிலொருபாகம் ()* என்றால், ஓர் கலை என்பது ஒரு வட்டத்தின்  (அல்லது, ஆரையத்தில் ) பாகம். இது மிகச்சிறிய கோணங்களுடன் தொடர்புடைய வானியல், பார்வை அளவையியல், கண்ணியல், ஒளியியல், நில அளவியல் மற்றும் மறைசுடுதல் ஆகிய துறைகளில் பயன்படுத்தப்படுகிறது.

## பயன்பாடுகள்
### [[நிலப்படவரைவியல்]]
நிலப்படவரைவியலில் பாகைத்துளி பயன்படுகின்றது. நில உருண்டை ஒரு முழுச்சீரான உருண்டை இல்லை எனினும், கடல் மட்டத்தில் நில நடுக்கோட்டை வட்டமாகக் கொண்டாலொரு பாகைத்துளி என்பது சுமார் 1.86 கிலோ மீட்டர் (1.15 மைல்). இதனையே சற்றேரக்குறைய 1 நாட்டிக்கல் மைல்(கடலோட்ட மைல்) ஆகும்.

### மறைசுடு துப்பாக்கிகள்

### மனித கண்ணியல்
### வானியல்
இவ்வகை சிறு கோணங்கள் வானியலில் தொலைவில் உள்ள விண்மீன்கள் பற்றிய அளவீடுகளுக்கு மிகவும் பயன்படுவது

## இதனையும் பார்க்க
#பாகை
#புடைநொடி இந்த வானியல் அலகை பாகை அலகுளை கொண்டே கணக்கிடுகின்றனர்.

பகுப்பு:கோண அலகுகள்
மின்பூச்சு

**மின்பூச்சு** *(Electro Deposition)* என்பது மின்னாற்பகுப்பு முறையில் ஏதேனுமொரு மின்கடத்தும் பரப்பின் மீது மற்றொரு உலோகத்தை மெலிதான அடுக்காக படியச் செய்யும் செயல்முறையே மின்பூச்சு செய்தல் எனப்படும். மின்பூச்சு செய்யப்படும்போது எப்பொருளின் மீது மற்றொரு உலோகத்தைப் படிய வைக்க வேண்டுமோ அப்பொருள் எதிர்மின்வாயாகவும், பூச்சு செய்யப் பயன்படும் உலோகம் நேர்மின்வாயாகவும் எடுத்துக் கொள்ளப்படும்.

## மின்பூச்சு செய்தலின் பயன்கள்

தொழிற்சாலைகளில் மின்பூச்சு அதிக அளவில் பயன்படுத்தப்படுகிறது.மகிழுந்துகளின் பாகங்கள், சக்கரங்களில் பயன்படும் உலோகப்பகுதிகள்,  குளியலறைக் குழாய்கள் போன்றவை இரும்பின் மீது குரோமியம் உலோகத்தால் மின்பூச்சு செய்யப்பட்டவை ஆகும்.சாப்பாட்டு மேசையில் பயன்படும் பொருள்கள் மற்றும் மின்தொடர்பு சாதனங்கள் போன்றவை வெள்ளியால் மின்பூச்சு செய்யப்படுகின்றன. இயந்திரங்களில் காணப்படும் உருண்டைத் தாங்கிகளிலும் இவை பயன்படுகின்றன. தங்கமுலாம் பூசப்பட்ட ஆபரணங்கள் கைக்கடிகாரங்கள் மிக அதிக அளவில் பயன்படுத்தப் படுகின்றன.இரும்பு துருப்பிடித்தலைத் துத்தநாக முலாம் பூசுவதன் மூலம் தடுக்கலாம். தானியங்கிகள் மற்றும் வீட்டு உபயோகப்பொருட்களில் நிக்கல் மற்றும் குரோமிய முலாம் பூசப்பட்டப் பொருள்கள் பயன்படுகின்றன.

## மேற்கோள்கள்

பகுப்பு:மின்னாற்பகுப்பு
குந்தவை நாச்சியார் அரசினர் மகளிர் கலைக் கல்லூரி

**குந்தவை நாச்சியார் அரசினர் மகளிர் கலைக்கல்லூரி** (*Kunthavai Naacchiyaar Government Arts College for Women*) இந்தியாவின் தமிழ்நாட்டில் தஞ்சாவூரில் இயங்கிவரும் தமிழக அரசுக்கு சொந்தமான கலை அறிவியல் கல்லூரியாகும். திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது.

## வரலாறு
இக்கல்லூரி, தமிழக அரசால் 1966ஆவது ஆண்டில் **அரசினர் கலைக்கல்லூரி** என்ற பெயரில் தொடங்கப்பட்டது.வரலாற்றுச் சிறப்பு மிக்க தஞ்சை அரண்மனைக் கட்டிடத்தில் மூன்று புகுமுக வகுப்புகளைக் கொண்டு செயலாற்றத் தொடங்கியது. 1969 ம்  ஆண்டு முதல் பட்ட வகுப்புகள் ஆரம்பிக்கப் பட்டன. 1970ஆவது ஆண்டில் புதிதாகக் கட்டப் பட்ட சொந்தக் கட்டிடத்தில் கல்லூரி மாற்றப் பட்டது  சென்னைப் பல்கலைக் கழகத்துடன் இணைந்திருந்த இக் கல்லூரி  1982 பாரதிதாசன் பல்கலைக்கழக ஆட்சி எல்லைக்குள் வந்தது.       

சுமார் 17.9 ஏக்கர் பரப்பளவைக் கொண்ட கல்லூரி இது .1972ஆம் ஆண்டில் பல்கலைக்கழக மானியக் குழுவின் அங்கீகாரம் பெற்றது. 1984ஆம் ஆண்டில் தற்போதைய பெயருக்கு மாற்றப்பட்டது.

## வழங்கப்படும் படிப்புகள்
### இளநிலைப் படிப்புகள்
கலைப்பாடங்கள்
* தமிழ் 
* பொருளியல்
* ஆங்கிலம்
* வரலாறு
* வணிகவியல்
* வணிகநிர்வாகவியல்

அறிவியல் பாடங்கள்
* கணினி அறிவியல்
* தாவரவியல்
* வேதியியல்
* கணிதம்
* இயற்பியல்
* விலங்கியல்
* புள்ளியியல்
* புவியியல்

### முதுநிலைப் படிப்புகள்
கலைப்பாடங்கள்
* தமிழ்
*பொருளியல்
* ஆங்கிலம்
* வரலாறு
* வணிகவியல்.

அறிவியல் பாடங்கள்
* கணினி அறிவியல்
* வேதியியல்
* கணிதம்
* இயற்பியல்
* விலங்கியல்
* புவியியல்

### ஆய்வியல் நிறைஞர்
*பொருளியல்
*தாவரவியல்
*வணிகவியல்
*தமிழ்

### முனைவர் பட்டம்
*கணிதம்
*பொருளியல்
*தாவரவியல்
*இயற்பியல்
*ஆங்கிலம்
*தமிழ்
*வரலாறு
*வணிகவியல்
*விலங்கியல்

## இதனையும் காண்க
* தஞ்சாவூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்
*அதிகாரப்பூர்வ இணையதளம்

பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:தஞ்சாவூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
மறைசுடுவீரன்

**மறைசுடுதல்** என்பது நெடுந்தூர இலக்குகளை மறைந்திருந்து துல்லியமாக நீள்துப்பாக்கியால் சுடும் வல்லமை. மறைசுடுதலில் தேர்ச்சிபெற்ற நபரை **'மறைசுடுநர்**'அல்லது **[[குறிசுடுநர்]]** (ஆங்கிலம்: Sniper, Sharpshooter, Marksman) என்று குறிப்பிடுவர்.

இராணுவத்தில், காலட்படையுடன் மறைசுடுவீரர்களை இணைப்பதால், தேவையான மதிப்புமிக்க மனிதஇலக்குகள் மீது துல்லியமாக நெடுந்தூர குண்டெறிவை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும். 

ஆங்கிலச்சொற்கலான *மார்க்சஸ்மேனுக்கும்*(Marksman) *ஸ்னைபெருக்கும்* (sniper) உள்ள முக்கிய வேறுபாடு என்னவென்றால்:
* மார்க்சஸ்மேன் - இராணுவவீரர்களின் ஓர் அங்கமான மறைசுடுவீரன்.
* ஸ்னைபெர் - தன்னிச்சையாக செயல்படும் மறைசுடுவீரன்.

## மேற்கோள்கள்

பகுப்பு:படைத்துறை அமைப்புகள்
முதலாம் உலகப்போர் நினைவுச்சின்னம் (திருச்சிராப்பள்ளி)

**முதலாம் உலகப் போர் நினைவுச் சின்னம் (திருச்சிராப்பள்ளி)** *(World War I Memorial (Tiruchirappalli))* என்பது இந்திய நாட்டிலுள்ள தமிழ்நாடு மாநிலத்தில், திருச்சிராப்பள்ளி மாவட்டத்தில் உள்ள  காந்தி சந்தைக்கு  எதிரில்  முதலாம் உலக போருக்கான நினைவுச் சின்னம் அமைக்கப்பட்டுள்ளது. இந்தச் நினைவுச் சின்னம்  திருச்சிராப்பள்ளி போர் வீரர்களுக்காக அர்ப்பணிக்கப்பட்டு இருக்கிறது.

## வரலாறு

திருச்சிராப்பள்ளியில் இருந்து சுமார் 302 வீரர்கள்  பிரித்தானிய இந்திய ராணுவத்தின் சார்பாக முதலாம் உலகப் போரில் பங்கேற்றனர். இதில்  41 வீரர்கள் போரின் பொழுது வீரமரணமடைந்தனர். அந்தப் படை வீரர்களின் நினைவாக, பின்னர் அரசாங்கம் ஒரு பெரிய கடிகாரத்தை  திருச்சிராப்பள்ளியில் நினைவு சின்னமாக அமைத்தது.

## பராமரிப்பு

கடிகார கோபுரம் என அனைவராலும் அறியப்பட்ட இந்த நினைவுச் சின்னம் சரியான பராமரிப்பு இல்லாமல் இருந்தது. அந்த நேரத்தில், பர்மிய அகதிகள் உட்பட சுமார் 25 வர்த்தகர்கள், நினைவு சின்னத்தை சுற்றியுள்ள இடங்களை ஆக்கிரமித்து அங்கு  தங்கள் கடைகளை நிரந்தரமாக அமைத்துக் கொண்டார்கள். இதனால் நினைவு சின்னத்தை தடையின்றி வந்து பார்க்க இடையூறாக அமைந்தது. பல ஆண்டுகளுக்கு பிறகு, 27 பிப்ரவரி 2013 அன்று திருச்சி மாநகராட்சி , முன்னாள் ராணுவத்தினர் மற்றும் பிற சேவை அமைப்புகளின் தொடர் கோரிக்கைகளை ஏற்று நினைவு சின்னத்தை  சீரமைக்க முடிவு செய்தது. அங்கு ஆக்கிரமிப்பு செய்து இருந்த கடைகளின் (பர்மிய அகதிகள் நடத்தப்படும் கடைகளைத் தவிர்த்து) உரிமத்தை இரத்து செய்தனர் மற்றும் நினைவுச் சின்னத்தை சுற்றி இருந்த கடைகள் இடிக்கப்பட்டு ஆக்ரமிப்புகள் அகற்றப்பட்டன.

## மேற்கோள்கள்

## இவற்றையும் காண்க
* இந்தியாவின் வாயில்

திருச்சிராப்பள்ளி
பகுப்பு:திருச்சிராப்பள்ளி வரலாறு
பகுப்பு:திருச்சி மாவட்ட சுற்றுலாத் தலங்கள்